Helsingin kaupungin vuokralaisena asunut mies aiheutti kerrostaloon vesivahingon ja torakkaongelman – Taloyhtiö ihmettelee, miksi kaupunki ei vaadi vuokralaisiltaan kotivakuutusta

Ongelmia on aiheutunut asunnottomuutta ehkäisevän Y-Säätiön omistuksessa oleva asunto, jota on jälleenvuokrattu Helsingin kaupungille. Taloyhtiössä epäillään virallisesti asunnossa kirjoilla olleen miehen alivuokranneen asuntoa laittomasti eteenpäin.

Alppilassa sijaitsevan taloyhtiön hallituksen puheenjohtaja Sinikka ihmettelee, miksi Y-Säätiön ja Helsingin kaupungin kaltaiset toimijat eivät vaadi kotivakuutusta vuokralaisiltaan.­

Ensin naapuriasuntoon tulivat torakat, ja sitten viime lokakuussa tapahtui vesivahinko. Nyt Sinikan mitta alkaa olla täysi. Alppilassa sijaitsevan taloyhtiön hallituksen puheenjohtaja on kyllästynyt siihen, että osakkaat joutuvat kärsimään ja maksamaan tilanteesta, johon heillä ei ole osaa eikä arpaa.